પ્રિયંકા ચોપરાએ મધુર ભંડારકર સાથે મળીને ‘મેડમજી’ ફિલ્મના નિર્માણની શરૂઆત કરી હતી, પરંતુ અત્યારે આ પ્રોજેક્ટ અભરાઇએ ચડાવાયો છે. પ્રિયંકા કહે છે, આ ફિલ્મ જરૂરથી બનશે. આ ફિલ્મની સ્ક્રિપ્ટ મારા દિલની નજીક છે, પરંતુ આ ફિલ્મને લઇને હજુ ઘણાં કામ કરવાનાં બાકી છે. ઘણું રિસર્ચ વર્ક બાકી છે, તેથી અમે લાંબા સમય માટે તેનું નિર્માણ ટાળી દીધું છે. આ વર્ષના અંત સુધી ફરી તેનું પ્રોડક્શન શરૂ થશે. તે કહે છે કે હું મારી કંપનીએ બનાવેલી ફિલ્મોમાં અભિનય નહીં કરું, જે પાત્ર ફિટ થતાં હશે તેને જ તેમાં લઇશું. હું મારી જ કંપનીએ બનાવેલી ફિલ્મોમાં દેખાઉ તે તો થોડું અજીબ લાગશે.